google/wiki40b huggingface dataset:
Mintra

Historie

Mintra hadde utspring fra SINTEF. Selskapets gründere var Ivar Viktil, Svein A. Berg og Bjørn Rustberggaard. 
På 1990-tallet deltok selskapet i flere FoU-prosjekter sammen med Innovasjon Norge, SINTEF og kommersielle aktører innen blant annet olje og energi. Som de fleste andre e-læringsselskapene leverte Mintra fortrinnsvis skreddersydde e-læringsløsninger.
Fra og med 2000 satset Mintra også på produktutvikling (Learning Management System, forfatterverktøy og kursprodukter), og dette har etterhvert blitt en viktig del av selskapets satsning sammen med spesialtilpassede programmer.
I 2008 ble Mintra også ansvarlig for Offshoreleverandørenes HMS-konferanse. I 2010 ble konferansen også rettet mot energibransjen, og den skiftet navn til Offshore og Energibransjens HMS-konferanse.
Selskapets hovedkontor er i Oslo. Mintra har også avdelingskontor i Stavanger og Aberdeen, samt at selskapet er representert med prosjektledere i Bergen og Trondheim.
Western Sahara Resource Watch

Western Sahara Resource Watch (WSRW) er en internasjonal nettverksorganisasjon som ble etablert i 2004. Organisasjonen arbeider i solidaritet med det saharawiske folk.
WSRW består av organisasjoner og privatpersoner fra nært 40 land, som sammen undersøker og utfører kampanjer rundt utenlandske selskaper som er involvert i handelsaktivitet i Vest-Sahara; et område rikt på naturressurser.
Vest-Sahara er okkupert av Marokko, og områdets naturressurser er utnyttet av den marokkanske regjering, i samspill med utenlandske selskaper og regjeringer.
FN fastslo i 2002 at all aktivitet rundt Sahrawiske naturressurser som foregår uten samtykke fra det saharawiske folket er i strid med internasjonal lov 
WSRW jobber for å gjøre dette kjent hos internasjonale selskaper, og med å oppfordre utenlandske selskaper og regjeringer til å ikke inngå avtaler for utnyttelsen av naturressurser i området frem til en løsning på konflikten har funnet sted.
WSRW jobber for å fordømme internasjonale fosfat-, olje- og fiskeindustrier i Vest-Sahara, og har siden 2006 jobbet for å forhindre Den europeiske union fra å betale Marokko for å fiske i de okkuperte områdene. I 2011 besluttet EU-parlamentet å avstå fra å fornye fiskeriavtale med Marokko vedrørende Vest-Saharas fiskeriressurser etter en omfattende kampanje i regi av WSRW.
Hard-top

Hardtop karosseri

I denne sammenhengen betegner "hardtop" en biltype med to eller fire sidedører, ståltak og A- og C-stolper som bærer dette. Dørene har ikke vindusrammer, noe som innebærer at biltypen får store sammenhengende vindusflater på sidene ettersom taket kun bæres av de fire hjørnestolpene foran og bak. Betegnelsen er i sin opprinnelse amerikansk, men er også brukt i Europa. 

En typisk hardtop er en sportslig bil med to dører og konvensjonelt bagasjerom, men firedørs utgaver er ikke uvanlig og det finnes også hardtop stasjonsvogner.

Avtagbar hardtop

I sin opprinnelige betydning betyr hard-top en overdel som kan tas av og bilen brukes «toppløs» når vær eller klima ligger til rette for det. En hard-top av denne typen kan høre til bilen originalt eller være et ettermarkedsprodukt til biler som ikke har det originalt. Mange biler har soft-top i tillegg, altså løsninger med mykt, sammenleggbart tak. Det er imidlertid også eksempler på biler med avtagbart tak som ikke har slike, f.eks Triumph Herald. Mange biler ble levert originalt med begge løsninger, semi-permanent hard-top for vinterbruk og lettbetjent soft-top for den varme årstid Et eksempel er Toyota MR2. 
 
Det finnes også hard-top typer som fungerer som kalesjen gjør på en vanlig cabriolet. Bilen ser ut som en vanlig bil helt til man trykker på knappen som er til å legge taket nedi bagasjerommet. Den første bilen som kom med dette var Peugeot 402, men det kanskje mest berømte eksemplet er Ford Skyliner.
Folk ved fjorden

Folk ved fjorden er en norsk dokumentarfilm produsert av Øyvind Sandberg og Jorunn Botne for Øy-Film. Filmen hadde kinopremiere i Norge 28. oktober 2011. Folk ved fjorden porteretterer gårdbrukerene Ole Hjelmås og Magnhild Dyrdal. Dyrdal lever sammen med moren Maria på over 90 år. Øyvind Sandberg vant Amandaprisen 2012 for beste dokumentarfilm. Filmens geografiske utgangspunkt er Austfjorden og Osterfjorden i Nordhordland.
Holgerfeiden

Holgerfeiden kalles en litterær strid som ble utkjempet i Danmark i 1789. Foranledningen var at Jens Baggesen hadde skrevet en operatekst, Holger Danske og emnet var tatt fra Wielands Oberon; den ble oversatt til tysk av professor Carl Friedrich Cramer i Kiel med et sterkt rosende forord. P.A. Heiberg, som var likeså uvillig stemt mot den nye operasmaken som mot den nyvåknende tyskromantiske smaken i litteraturen, parodierte Baggesens opera i Holger Tyske.
Det vellet frem et hav av innlegg for og i mot Baggesens operatekst, 60 – 70 stykker, artikler og andre akter i alt; de viktigste deltakerne i striden i tillegg til Heiberg og Cramer var Knud Lyne Rahbek, Johan Clemens Tode, Friederike Brun, Schack von Staffeldt, Werner Hans Frederik Abrahamson og Christen Henriksen Pram. Baggesen selv holdt seg utenfor feiden, men den hadde så sterk virkning på hans mottakelige nervesystem, at hans venner fant det nødvendig å skaffe ham en større utenlandsreise, og Holgerfeiden ga derfor det første støt til Baggesens omflakkende reiseliv.
Musikken til Holger Danske var skrevet av F.L.Æ. Kunzen.
Dasysyrphus albostriatus

Utseende

En middelsstor (8-10 mm), gul og svart blomsterflue. Den kan kjennes fra lignende arter på at thorax er blankt svart med to grå, matte lengdestriper i den fremre delen. Scutellum er gult. Bakkroppen er svart med tre par gule skråflekker som kan være sammenvokst i midten og danne en omvendt V. Vingene er glassklare med svart vingemerke.

Levevis

Larvene lever av bladlus. Disse fluene finner man særlig i løvskog, men også i åpne områder. De besøker mange slags blomster, og flyr i april-september.

Utbredelse

Denne vidt utbredte arten finnes over mesteparten av Palearktis. I Norge er den vanlig i Sør-Norge, og finnes også i Troms og Finnmark, men den synes å mangle i Nordland.
Meningen med livet

Meningen med livet, eller svaret på spørsmålet "Hva er meningen med livet?", angår betydningen av å leve eller eksistens generelt. Mange andre relaterte spørsmål omfatter: "Hvorfor er vi her?", "Hva handler livet om?", eller "Hva er hensikten med eksistens?" Det har vært et stort antall foreslåtte svar på disse spørsmålene fra mange forskjellige kulturelle og ideologiske bakgrunner. Søket etter livets mening har produsert mye filosofisk, vitenskapelig, teologisk og metafysisk spekulasjon gjennom historien. Forskjellige folk og kulturer tror forskjellige ting om svaret på spørsmålet.
Meningen med livet som vi oppfatter den er avledet fra filosofisk og religiøs kontemplasjon av, og vitenskapelige spørsmål om eksistens, sosiale bånd, bevissthet og lykke. Mange andre saker er også involvert, slik som symbolsk betydning, ontologi, verdi, hensikt, etikk, det gode og det onde, fri vilje, eksistens av en eller flere guder, sjelen og etterlivet. Vitenskapelige bidrag fokuserer primært på å beskrive relaterte empiriske fakta om universet, utforske konteksten og parameterne som angår livets "hvordan". Vitenskapen studerer også og kan gi anbefalinger for positiv psykologi og en relatert moralitetsvitenskap. En alternativ, humanistisk tilnærming stiller spørsmålet "Hva er meningen med mitt liv?"
Burang

Burang, også kalt Taklakot (tibetansk: སྤུ་ཧྲེང་རྫོང, Purang Dzong, Wylie: spu hreng rdzong, kinesisk: 普兰县; pinyin: Pǔlán Xiàn) er et fylke i prefekturet Ngari i den autonome region Tibet i Folkerepublikken Kina.
Befolkningen var på 7 653 innbyggere i 1999.
Selve storkommunen Burang hadde 5 026 innbyggere i 2000

Kulturminner

Khorchagklosteret, bygd i 996, ble i 2001 oppført på Folkerepublikken Kinas liste over kulturminner.
Likhet for loven

Innspillingsfakta

Filmen ble spilt inn i Les Studios Paramount i Joinville-le-Pont i Val-de-Marne i Frankrike.

Handling

Den bortskjemte rikmannsdatteren Sonja tror at alt kan fås for penger. Sammen med eldre kvinnelig slektning lever hun et innholdsløst luksusliv. En dag møter Sonja en jurist, en offentlig anklager, som forelsker seg i henne. Hun er en råkjører som gjerne overskrider fartsgrensene. Sonja stanses av en trafikkpoliti, men hun bestikker ham. Ved et senere tilfelle, når politimannen jager etter henne for å ha kjørt for fort, kolliderer han med hennes bil og dør av skadene. 
Sonja stilles for domstol og juristen er aktor i saken. Han har ingen annen utvei enn å begjære fengselsstraff, noe som fører til at hun dømmes til fire års fengsel. I fengslet møter hun sin tidligere kammerjomfru, som sitter inne for snatteri. Anklageren elsker imidlertid Sonja og medvirker til at hun benådes etter to år. Selv blir han deprimert og slutter som anklager. Det går utfor med ham, men han tar seg sammen og får en ny stilling. Sonja tror at han hatet henne da han stod mot henne i retten. Hun vil hevne seg når hun settes fri. Sonja oppsøker hans nye arbeidsgiver for å prøve og få ham avskjediget. Etter en tid innser hun at han virkelig elsker mannen. Det hele får en lykkelig slutt.
Seinabo Sey

Tidlig liv

Seinabo Sey ble født i Södermalm, Stockholm den 7. oktober 1990. Hun er av svensk og gambisk opphav. Hun flyttet til Halmstad i en alder av åtte år, og gikk på Östergårdskolens musikkprogram for musikalt begavede barn.
Taido

Taido stammer fra Okinawa og har røtter i tradisjonell karate. Den ble stiftet i 1965 av Seiken Shukumine og er ansett som en moderne budo. Målet med Taido er å bli et bedre fungerende menneske i samfunnet ved å dyrke helse, strategi og kreativitet.

Teknikker - Bevegelser

Alle teknikkene i Taido må utføres sammen med en grunnbevegelse. Ved å endre kroppens akse flytter man den unna angrep fra motstander samtidig som det genererer kraft til motangrep. Taido inneholder også gymnastiske øvelser.

Utbredelse

Taido praktiseres i følgende land: Japan, Sverige, Finland, Portugal, Danmark, Norge, Frankrike, Storbritannia, Nederland, Australia, USA og Costa Rica.
Taido ble etablert i Norge i 2009. Foreløpig er Halden Taidoklubb den eneste klubben i Norge.
Soikinskijhalvøya

Soikinskijhalvøya i Kingisepp rajon i Leningrad oblast i Russland stikker ut i Finskebukten, og adskiller Lugabukten fra Koporjebukten. Navnet er fra Soikkola, som er det izhoriske (ingriske) ord for «halvøy».
Dens mest folkerike landsby, ved navn Soikino, ble ødelagt under annen verdenskrig. Senere ble Vistino det største stedet, og der er det et museum dor området izhoriske arv.
Ola Teigen

Bakgrunn

Han var sønn av stasjonsmester Petter Teigen og Ingrid Anette Teigen i Narvik. Han var mag.art. i statsvitenskap fra 1963. Han var faglig medarbeider ved Arbeidernes Pressekontor frem til 1969, da han ble ansatt i Arbeider-Avisa i Trondheim.
Teigen var medlem av Oslo bystyre og skolestyre 1964–1967. Han var Arbeiderpartiets 1. vararepresentant til Stortinget fra Nordland 1965–1969, og møtte i til sammen 346 dager i nasjonalforsamlingen. Teigen var medlem av sentralstyret i AUF fra 1961 og formann 1964–1969. Han var formann i IUSYs kontrollkomité.
Han er for ettertiden mest kjent for avsløringene om at AUF indirekte mottok penger fra den amerikanske etterretningsorganisasjonen CIA. Saken ble publisert i en artikkel i avisen Dagbladet, skrevet anonymt av de to radikale AUFerne Jan Otto Hauge og Per Olav Marcussen. Marcussen var på det tidspunktet vervet av den sovjetiske etterretningsorganisasjonen KGB og gjorde betalte oppdrag for dem. Artikkelen i Dagbladet vakte stor oppsikt og bidro til å forandre den interne maktbalansen i AUF til de radikale NATO-motstandernes favør. Selv om overføringene av midler fra CIA til IUSY hadde pågått over flere år, var det Teigen som fikk ansvaret. I 1969 ble den sittende ledelsen avsatt på et ekstraordinært landsmøte, og ikke lenge etter begikk Teigen, som lenge hadde slitt med psykiske problemer, selvmord.
Pål Bang-Hansens film Kronprinsen fra 1979 er inspirert av Ola Teigens skjebne.
Barbaresco

Barbaresco er en italiensk rødvin, av druen nebbiolo, fra vindistriktet Langhe i regionen Piemonte i Italia. Navnet stammer fra landsbyene Barbaresco og Neive, der druene dyrkes. I likhet med barolo er vinen utelukkende laget på nebbiolo, og har hatt Denominazione di origine controllata (DOC)-status fra 1966 og Denominazione di Origine Controllata e Garantita DOCG-status siden 1980.

Historie

Barbaresco ble utviklet til det den er blitt til nå av Domizio Cavazza, lederen for oenologiskolen i Alba mot slutten av 1800-tallet . Men vinen fra dette området omtales allerede i Titus Livius' historieverk om tidlig romersk historie ved navn Ab Urbe Condita.

Smak og karakter

Vinmarkene i Barbaresco og Neive ligger noe lavere enn Barolo, og jordsmonnet er også noe forskjellig. Vinene blir derfor noe mindre kraftig og mer silkemyk. Generelt blir vinene fra Barbaresco regnet som litt lettere og mer elegante enn barolo, men med store individuelle variasjoner.
Nebbiolo-druen gir høyt syre- og tannininnhold og oppleves som relativt barske viner som krever en viss tilvenning. Druen er også brukt i den berømte vinen barolo. Disse dyprøde vinene er svært tanninrike, med dufter av tjære og roser. Ved lagring utvikler vinene unike og komplekse aromaer og smaker, og får det karakteristiske oransje fargeskjæret øverst i glasset. Grunnet et lavt produksjonsvolum kan viner som barolo og barbaresco ofte være svært kostbare, spesielt de årene tåken har holdt seg unna. Rimelige alternativer er nebbioloviner fra Gattinara. Mye er likt, men mangler ofte den tygde og kraft som er i barolo og barbaresco.

Kvalitetskrav

Kvalitetskravene til DOCG-barbaresco krever minst 12,5 % alkohol og skal være lagret minst to år, derav minst ett år på fat, deretter på flaske minst ett år til, før den kan sendes ut på markedet. For riservautgaven er kravet minst fire års lagring.
Siciliansk barokk

Siciliansk barokk er den særegne form for barokk arkitektur som fikk fotfeste på øya Sicilia utenfor sørspissen av Den italienske halvøy på 1600- og 1700-tallet. Stilarten er lett gjenkjennelig ikke bare ved sine typiske barokke kurver, men også ved sine masker og putti.
Den sicilianske barokk fikk en bred og rask start etter at et stort jordskjelv i 1693 førte til store gjenoppbygningsprosjeter. Lokale arkitekter, ofte med utdannelse fra Roma, fikk nærmest fritt frem til å utfolde og utvikle seg. Omkring 1730 kan man si at den sicilianske barokken var blitt distinkt og hadde funnet sin form. Fra 1780-årene ble den imidlertid gradvis avløst av nyklassisistisk arkitektur.
Chiavenna

Chiavenna er en kommune i provinsen Sondrio i Lombardia omtrent 100 km nord for Milano og omkring 40 kilometer nordvest for byen Sondrio.
31. desember 2004 bodde det i Chiavenna 7 263 innbyggere på et area på 11,1 km².
Kommunen Chiavenna inneholder frazionene Campedello, Loreto, Pianazzola og San Carlo. Chiavenna grenser til kommunene Mese, Piuro, Prata Camportaccio og San Giacomo Filippo.
Sakhalin oblast

Demografi

De 460 778 russerne var den suverent største etniske gruppen, etterfulgt av de 29 592 koreanerne, 21 831 ukrainere og en mengde mindre grupper, inkludert 333 japanere (0,06%). Den etniske sammensetningen i oblasten var i 2002 som følger:
• russere: 84,3%
• koreanere: 5,4%
• ukrainere: 4,0%
• tatarer: 1,3%
• hviterussere: 1,0%
• mordovere: 0,5%
• nivkher: 0,5%
• tsjuvasjere: 0,2%
• armenere: 0,2%
• azerier: 0,2%,
i tillegg til mange andre, hvorav ingen med mer enn 0,2% av befolkningen. Alt i alt var 127 forskjellige etniske gruppe listet for oblasten (0,3% av befolkningen oppga ikke sin nasjonalitet ved folketellingen).
Derbyshire Constabulary

Derbyshire Constabulary er en politistyrke som betjener grevskapet Derbyshire i England. Hovedkvarteret ligger i Ripley.
Horace Greeley

Tidlig liv

Greeley ble født inn i en fattig familie i New Hampshire hvor faren var av engelsk herkomst og moren stammet fra skotter i Ulsters. Navnet Horace fikk han etter en eldre bror som hadde dødd som barn. Faren flyktet i 1821 fra sine kreditorer i New Hampshire til Vermont og familien flyttet med ham. Horace fortsatte sin skolegang i West Haven og konverterte til kristen universalisme Etter skolen ble han lærling i et trykkeri.

Publisist og politiker

Etter en tid i Pennsylvania hvor han 1825 ble ansatt i et avistykkeri flyttet Greeley i 1833 til New York hvor han gjorde en fremgangsrik karriere som avusutgiver. Han var ansvarlig for utgivese avisen The New Yorker (1834-1841. Må ikke forveksles med tidsskriftet med samme navn etablert i 1925).  Han giftet seg i 1836 med Mary Cheney. To av parets syv barn vokste opp til voksen alder. Den 10. april 1841 gunnla Greeley New-York Tribune som han fortsatte å utgi fram til sin død. I begynnelsen av sin karriere agiterte han for sosialisme i Charles Fouriers valgkrets. Greeley endret senere politisk retning og ble medlem i Whig-partiet. Kongressmedlemmet David S. Jackson ble avsatt 1848 og Greeley ble etter et Suppleringsvalg valgt inn til USAs Kongress. Han ble etterfulgt i 1849 av James Brooks.
Det Republikanska partiet ble grunnagt i 1854 og Greeley bestemte seg for å støtte det nye partiet. New York Tribune representerte en hard linje mot slaveriet og Sørstatene under Den amerikanske borgerkrigen så Greeley Abraham Lincolns linje som altfor moderat og han sluttet seg til de radikale republikanerne. Greeley støttet Ulysses S. Grant til presidentvalget i USA 1868 men forlot partiet etter valget.

Presidentvalget 1872

Greeley var medlem av det Liberale Republikanske partiet som nominerte ham i presidentvalget 1872. I et tiår hadde Greeley vært en hard motstander av det Demokratiske partiet men overraskende nominerte demokratene ham som partiets presidentkandidat. Sørstatene tok en mykere linje og anså at rekonstruksjonstiden hadde kommet til sin slutt og det var på tide å dra tilbake nordstatenes tropper. Som vicepresidentkandidat hadde han Missouriguvernören og partikameraten B. Gratz Brown som selv han ble nominert også av demokratene. Greeley og Brown mistet stort mot Grant og Henry Wilson. Greeleys hustru Mary hadde gått bort den 30. oktober, noen dager før hvaldagen. Selv Greeley selv insjuknade og nådde dø innen elektorskollegiet ble samlet. Greeley gravsattes på Green-Wood Cemetery i Brooklyn. Greeley County i Kansas og Greeley County i Nebraska har begge fått sine navn etter Horace Greeley. Tysklands rikebanksjef Hjalmar Schacht fikk sine to første fornavn "Horace Greeley" etter ham.
Makoto Yonekura

Karriere

Makoto Yonekura startet sin profesjonelle karriere i NKK i 1989. Han har også spilt for Nagoya Grampus Eight og Cerezo Osaka.
Carinaulus

Levevis

Disse billene lever trolig i møkk.

Utbredelse

Slekten er utbredt i Sørøst-Asia.
Feline Satisfaction

Biografi

I 2012 startet gitarist Petter Dalane planleggingen av et fusionprosjekt. Sammen med trommeslager Aleksander Næs startet letingen etter keyboardist og bassist. Etter en stund ble Askjell Solstrand rekruttert, og han anbefalte Jakob Sønnesyn, som like etter ble med.
Høsten 2012 spilte bandet inn deres første singel Nuclear Jazz Fusion. Singelen ble sluppet i april 2013.
Silke Spiegelburg

Karriere

Spiegelburg ble ungdomsverdensmester i 2001, og junioreuropamester i 2003, og ble i en alder av 18 år kvalifisert til OL i Athen, der hun kom på 13.-plass.
I 2005 ble hun tysk mester og junioreuropamester, og tok den 26. august i Muenster juniorverdensrekorden fra Jelena Isinbajeva, da hun hoppet 4,48 meter.
I 2006 kom hun på åttendeplass under VM innendørs i Moskva, og ble tysk mester i stavsprang. Under EM i Göteborg ble hun nummer seks. I 2007 ble hun igjen tysk mester, men mislyktes i VM i Osaka i finalen på åpningshøyden.
11. juli 2008 satte hun ny personlig rekord med 4,70 på Golden League-stevnet i Roma. Kort tid etter ble hun tatt ut til OL i Beijing, der hun greide 4,65 meter, og havnet på 7.-plass. Ved avslutningen av 2008-sesongen vant hun IAAF World Athletics Final i Stuttgart, der hun igjen greide 4,70 meter.
I 2009 forbedret hun den tyske innendørsrekorden med fire centimeter til 4,75 meter, og tok med det sølv under innendørs-EM i Torino. I VM 2009 i Berlin endte hun på 4.-plass, og hoppet 4,65 meter, samme høyde som de to medaljevinnerne Monika Pyrek (Polen) og Chelsea Johnson (USA), men disse trengte færre forsøk.
Hun trenes av Leszek Klima og sin far Ansgar Spiegelburg. Hennes to brødre, Richard Spiegelburg og Christian Spiegelburg, er også dyktige stavsprangutøvere.
Southern and Eastern African Trade Information and Negotiations Institute

Southern and Eastern African Trade Information and Negotiations Institute (SEATINI) er en sør- og østafrikansk interesseorganisasjon for informasjon om handel og handelsforhandlinger, grunnlagt i 1997 i Harare, Zimbabwe.
Hovedfokus for SEATINI er å styrke Afrikas deltakelse i globale handelssystemer generelt. SEATINI jobber spesielt mye med Afrikas forhold til Verdens handelsorganisasjon (WTO).
SEATINI har i dag kontorer i Zimbabwe, Uganda og Kenya. Organisasjonen jobber aktivt med informasjonsarbeid også i Europa og Norge.
Den frivillige milits for nasjonal sikkerhet

Den frivillige milits for nasjonal sikkerhet (italiensk Milizia Volontaria per la Sicurezza Nazionale, forkortet MVSN) var en paramilitær og fascistisk organisasjon i Italia før og under andre verdenskrig. Militsen ble utelukkende brukt av fascistpartiet Partito Nazionale Fascista, og soldatene sverget troskap til partilederen Benito Mussolini, ikke kong Viktor Emmanuel III. Militsen ble etter hvert kalt camisie nere, «svartskjorter», etter fargen på uniformene. Dette ble siden en fellesbenevnelse på en rekke fascistiske organisasjoner i og utenfor Italia.
Militsen hadde sin opprinnelse i de paramilitære gatekjemperne squadristi, som ble etablert i 1919, og som i 1922 deltok i marsjen mot Roma under Mussolinis statskupp denne høsten. Samme år ble squadristi omorganisert under navnet milizia, med underavdelinger kalt bandiere. 1. februar 1923 ble bevegelsen igjen omorganisert, etter en beslutning i Det store fascistiske rådet, og omdøpt til «den frivillige milits for nasjonal sikkerhet». De neste 20 åra ble korpset Mussolinis personlige hær som skulle beskytte ham, men svartskjortene innsats var ofte enda dårligere enn de regulære militærstyrkenes, og de forhindret ikke at han ble styrtet i et kupp i 1943.
Militsen eksisterte frem til den italienske våpenhvilen i 1943. Den italienske sosialrepublikk som befant seg i det nordlige Italia på tysk-okkupert område, omdannet militsen til Italias republikanske nasjonalgarde.
ldelige oppgjør med sosialistene vant de kontroll over deler av Italia. Marsjen mot Roma i oktober ble en maktdemonstrasjon som sikret Mussolini statsministerposten. 
Delvis etter inspirasjon fra MVSN dannet Adolf Hitler og hans nazistparti NSDAP egne halvmilitære korps i Tyskland, først i Sturmabteilung (SA) som bestod av uniformerte «gatebøller», siden for ideologiske elitetropper i Schutzstaffeln (SS).
Sölvesborg kommune

Administrativ historikk

Ved kommunereformen i 1952 ble storkommunen Gammalstorp opprettet av de tidigere kommunene Gammalstorp og Ysane. Samtidig ble Sölvesborg landkommune innlemmet i Sölvesborg by. Den 1. januar 1971 oppsto Sölvesborg kommune gjennom sammenslåing av Sölvesborg by med Mjällby og Gammalstorp landkommuner.

Geografi

Kommunen omfatter i vest det skogkledde Ryssberget. I øst ligger halvøya Listerlandet. 
E22 går gjennom kommunen. Kommunen er knytta til det svenske jernbanenettet gjennom Blekinge kustbana som trafikkeres av Øresundstog.
Huangling

Huangling (kinesisk: 黄陵县; pinyin:  Huánglíng Xiàn) er et fylke i provinsen Shaanxi i Folkerepublikken Kina. Det ligger i byprefekturet Yan'an.
Folkemengden var 116 163 i 1999.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Phalonidia

Utseende

Små til middelsstore(vingespenn for de norske artene 10-16 millimeter), tettbygde, mer eller mindre brunlige viklere.

Levevis

Viklerne i denne slekten lever mest på urter, særlig på planter i kurvplantefamilien. Hver art ser ut til å være lite spesialisert på enkelte næringsplanter (moderat polyfage).

Skadedyr

Ingen av de norske artene lever på økonomisk viktige planter. Da de også stort sett er ganske fåtallige, er de ikke å regne som skadedyr.